**În atenția părinților copiilor care solicită înscrierea în învățământul preșcolar 2025-2026**

În perioada 26.05-28.08.2025 se desfășoară etapele de înscriere în învățămâtul preșcolar pentru anul școlar 2025-2026, după cum urmează:

* **ETAPA I**

Depunerea cererilor în perioada 26.05.2025-30.05.2025

* **ETAPA a II-a**

Depunerea cererilor în perioada 16.06.2025-20.06.2025 ( pentru copiii care nu au participat la înscrierea într-o unitate de învățământ în prima etapă, în limita locurilor disponibile)

* **ETAPA DE AJUSTĂRI**

Depunerea cererilor în perioada 18.08.2025-28.08.2025 ( pentru copiii care nu au participat la înscriere într-o unitate de învățământ în etapa I sau a II-a, în limita locurilor disponibile)

**Înscrierea se va realiza pe baza următoarelor documente:**

* Cerere tip
* Certificatul de naștere al copilului – original
* Adeverință medicală ( în septembrie)
* Documente de identitate ale părinților ( B.I. sau C.I., sentință divorț, certificat deces, etc., în original)
* Părinții divorțați depun la înscriere și hotărârea judecătorească definitivă din care rezultă modul în care se exercită autoritatea părintească și unde a fost stabilit domiciliul minorului (original și copie); În cazul în care tutela este comună, părintele absent la înscriere va transmite, odată cu dosarul, un acord scris în privința inmatriculării copilului la unitatea nostră;
* Pentru că programul prelungit se adresează cu prioritate părinților care lucrează, în acest sens, ambii părinți vor depune la dosarul de înscriere adeverință de salariat.

**Locul** unde vor avea loc înscrierile este la secretariatul Școlii Gimnaziale Satchinez, strada Daliei, nr.67, telefon 0256/379501, în intervalul orar 9,00-15,00.

În situația în care într-o unitate de învățământ numărul cererilor tip de înscriere primite de la părinții/reprezentanții legali ai copiilor este mai mare decât numărul de locuri libere definit conform art.10 alin3, comisia de înscriere și distribuire din unitatea de învățământ selectează copiii în ordinea descrescătoare a vârstei și aplică criterii de departajare generale și specifice, stabilite în conformitate cu prevederile prezentei metodologii-cadru,în vederea stabilirii celor care vor fi admiși.

Criteriile specific de departajare și validare a cererilor de înscriere în învățământul preșcolar pentru anul școlar 2025-2026 sunt următoarele:

1. Copiii cu ambii părinți plecați temporar în străinătate și lăsați în grija bunicilor/rudelor
2. Copiii cu un părinte plecat temporar în străinătate și lăsați în grija bunicilor/rudelor

Documentele doveditoare sunt copie de pe actul de încredințare a tutelei sau declarație pe propria răspundere.

**NOTĂ: CEREREA DE ÎNSCRIERE VA FI SEMNATĂ DE AMBII PĂRINȚI!!!**

Director,

Prof. Liliana CĂLIANU